સ્થાનિક બુલિયન બજારના જાણકારોના જણાવ્યા પ્રમાણે વૈશ્વિક બજારમાં ડોલર મજબૂત થયો છે તેની અસરથી વૈશ્વિક સોનાના ભાવમાં સતત ઘટાડો નોંધાતો જોવા મળ્યો છે. વૈશ્વિક બજારમાં સોનું સાડા દશ મહિનાની નીચી સપાટીએ જોવાયું છે. યુએસ ફેડરલ રિઝર્વે વ્યાજદરમાં ૦.૨૫ ટકાનો વધારો કરતાં તેની અસર પણ બુલિયન બજાર પર જોવા મળી છે તો બીજી બાજુ સ્થાનિક બજારમાં નોટબંધીના કારણે નવી લેવાલીનો તદ્દન અભાવ જોવા મળી રહ્યો છે. બજારમાં અગાઉ દિવાળી તથા ૮ નવેમ્બરના નોટબંધી બાદ સોના-ચાંદીમાં મોટા પ્રમાણમાં ખરીદી જોવાઇ ચૂકી છે. રોકડની ક્રાઇસિસ વચ્ચે હાલ ખરીદીનો અભાવ નોંધાયો છે અને તેની અસરથી પણ ભાવમાં ડાઉન ટ્રેન્ડ જોવા મળ્યો છે.